CELEX: 62013CN0556
Language: ro
Date: 2013-10-28 00:00:00
Title: Cauza C-556/13: Cerere de decizie preliminară introdusă de Lietuvos Aukščiausiasis Teismas (Lituania) la 28 octombrie 2013 — UAB „Litaksa” / „BTA Insurance Company” SE

25.1.2014   
            
            
               RO
            
            
               Jurnalul Oficial al Uniunii Europene
            
            
               C 24/3
            
         Cerere de decizie preliminară introdusă de Lietuvos Aukščiausiasis Teismas (Lituania) la 28 octombrie 2013 — UAB „Litaksa”/„BTA Insurance Company” SE
   (Cauza C-556/13)
   2014/C 24/06
   Limba de procedură: lituaniana
   
      Instanța de trimitere
   
   Lietuvos Aukščiausiasis Teismas
   
      Părțile din procedura principală
   
   
      Reclamantă: UAB „Litaksa”
   
      Pârâtă:„BTA Insurance Company” SE
   
      Întrebările preliminare
   
   
               1.
            
            
               Articolul 2 din Directiva 90/232/CEE (1), astfel cum a fost modificat prin articolul 4 din Directiva 2005/14/CE (2), trebuie interpretat în sensul că părțile unui contract de asigurare nu au dreptul să prevadă o restricție teritorială a acoperirii oferite de asigurare persoanei asigurate (să aplice o primă de asigurare diferită în funcție de teritoriul pe care este utilizat vehiculul — în întreaga Uniune Europeană sau numai în Republica Lituania), însă în orice caz fără ca acoperirea pagubelor produse victimelor să fie restricționată, cu alte cuvinte nu au dreptul să definească utilizarea vehiculului în afara Republicii Lituania în alt stat membru al Uniunii Europene ca un factor care face să crească riscul asigurat, situație în care trebuie plătită o primă de asigurare suplimentară?
            
         
               2.
            
            
               Înțelegerea părților unui contract de asigurare menționată mai sus, prin care riscul asigurat este legat de utilizarea teritorială a vehiculului, trebuie interpretată în sensul că încalcă principiul liberei circulații a persoanelor și a vehiculelor pe întreg teritoriul Uniunii Europene și principiul general al Uniunii Europene al egalității (nediscriminării)?
            
         
      (1)  A treia directivă a Consiliului din 14 mai 1990 privind armonizarea legislației statelor membre referitoare la asigurarea de răspundere civilă pentru pagubele produse de autovehicule (JO L 129, p. 33, Ediție specială, 06/vol. 1, p. 240).
   
      (2)  Directiva 2005/14/CE a Parlamentului European și a Consiliului din 11 mai 2005 de modificare a Directivelor 72/166/CEE, 84/5/CEE, 88/357/CEE și 90/232/CEE și a Directivei 2000/26/CE a Parlamentului European și a Consiliului privind asigurarea de răspundere civilă auto (JO L 149, p. 14, Ediție specială, 06/vol. 7, p. 212).